**ZAPISNIK**

**z 5. redne seje Sveta Krajevne skupnosti Bučna vas, ki je bila, dne 11.9.2019, v prostorih Krajevne skupnosti Bučna vas, s pričetkom ob 19 uri.**

Na seji so bili prisotni:
- Tomaž Zoran, predsednik Sveta KS,
- Branko Kralj, podpredsednik Sveta KS,
- Dušan Brudar, član Sveta KS,
- Anton Papež, član Sveta KS,
- Mojca Ljubi, članica Sveta KS,
- Niko Potočar, član Sveta KS,
- Matic Vidic, član Sveta KS,
- Marija Debevec Rakoše, članica Sveta KS,

- Peter Kostrevc, član Sveta KS.

- Andrej Štefanič, Policijska postaja Novo mesto

Opravičeno odsotni:
- /

Sejo je pričel in vodil predsednik Sveta KS Bučna vas Tomaž Zoran, po naslednjem dnevnem redu:

1. Ugotovitev sklepčnosti

2. Romska problematika

3. Potrditev zapisnika 4. redne seje Krajevne skupnosti Bučna vas

4. Pregled stanja projektov

5. Grobarine

6. Glasilo Krožišče

7. Razno

**K 1. Točki
Ugotovitev sklepčnosti Sveta KS Bučna vas**

Predsednik Sveta KS Bučna vas je ugotovil, da je na seji prisotnih devet članov Sveta KS Bučna vas, kar je več kot polovica in s tem je seja sklepčna.

**SKLEP:**

**Seja Sveta KS Bučna vas je sklepčna.**

**Sklep je bil soglasno sprejet.**

**K 2. Točki**

**Romska problematika**

Svet KS Bučna vas prejema vse več pritožb nad pojavi kraj poljščin, kurjenja, glasne glasbe, groženj, vožnje z različnimi motornimi vozili po kmetijskih površinah, vožnje z neregistriranimi vozili in streljanja s strelnim orožjem v romskem naselju in okoliških naseljih. KS Bučna vas na dogodke opozarja pristojne institucije in poziva vse občane naj prijavljajo kazniva dejanja na Policijo.

Na povabilo predsednika KS Bučna vas se je seje udeležil tudi predstavnik policije g. Andrej Štefanič s policijske postaje Novo mesto, ki je predstavil trenutno stanje romske problematike. V letu 2019 so poostrili nadzor in opravili večje število hišnih preiskav v naselju Brezje. Odkrili in odvzeli so nekaj kosov strelnega orožja in prepovedane droge, predvsem konopljo. Leta 2018 so beležili 325 prijav kaznivih dejanj v naselju Brezje. g. Andrej Štefanič je podal informacijo, da ima policija Novo mesto ničelno toleranco glede glasne glasbe. Naproša vse občane, da naj dogodke prijavljajo. Policija pa bo ob vsaki prijavi izvedla intervencijo in ustrezno ukrepala.

Matic Vidic je opozoril, da novo zgrajen center v romskem naselju ni aktiven oz. se ga ne uporablja. Predsednik KS Tomaž Zoran poda pobudo za aktivno uporabo večnamenskega romskega centra z vključitvijo izobraževalnih vsebin.

KS Bučna vas in Policija opažata veliko rast populacije v romskih naseljih. Vse več je mladoletnih deklet, ki rojevajo otroke. Omenjeno početje je v Republiki Sloveniji kaznivo in nedopustno. KS Bučna vas bo o tem početju opozorila center za socialno delo in zahteval izvajanje izobraževanj na temo spolne vzgoje, družine, nalog in odgovornosti staršev ter pravice otrok. Opažamo, da so mnogokrat le te kršene.

Peter Kostrevc bo omenjeno dejstvo predstavil poslanski skupini SDS.

**Svet KS Bučna vas se seznanja s stanjem romske problematike.**

**Sklep je bil soglasno sprejet.**

**K 3. Točki**

**Potrditev zapisnika 4. redne seje Krajevne skupnosti Bučna vas**

Pripomb na zapisnik ni bilo.

**SKLEP:**

**Svet KS Bučna vas sprejme zapisnik 4. redne seje sveta KS Bučna vas.**

**Sklep je bil soglasno sprejet.**

**K 4. Točki**

**Pregled stanja projektov**

Predsednik svet KS Bučna vas Tomaž Zoran je podal informacije oz. stanje na odprtih projektih:

* v letošnjem planu je še izgradnje javne razsvetljave v naselju Turkova ulica in del Markljeve ulice,
* optično omrežje – spremenjen je termin izgradnje optičnega omrežja oz. določen je nov končni datum realizacije projekta in seicer na konec leta 2021,
* projekt ureditev vasi Muhaber je zaključen. Uredila se je javna infastruktura (cesta, pločniki, klopca,...). S strani članice KS Bučna vas je bila podana pripomba na nedelovanje hidrantnega omrežja.
* Na MONM je bila podana tudi pripomba nad nedelovanje nove ponikovalnice na Muhaberju. Izvajalec in projektant iščeta primerno rešitev za sanacijo.
* v naselju Dol. kamenje in Hudo se postavi hidrantna omarica.
* v polnem teku je projekt razširitev lokalne ceste (Dol. Kamence) s postavitvijo ekološkega otoka in avtobusne postaje. Rok za dokončanje projekta je 24.9.2019,
* s projektov postavitve športnih igrišč ni novih informacij.

**Svet KS Bučna vas se seznanja s potekom glavnih projektov.**

**Sklep je bil soglasno sprejet.**

**K 5. Točki**

**Grobarine**

Branko Kralj je pripravil plačilne naloge - opomine za grobove na lokacijah Gornje Kamence in Dolnje Kamence. Plačilne naloge smo razdelili med člane KS Bučna vas (vsak član bo znotraj svojega okoliša razdelil plačilne naloge).

Predsednik KS Bučna vas Tomaž Zoran je opozoril na dejstvo, da dosedanji prihodki iz naslova grobarin ne pokrivajo tekočih stroškov urejanja pokopališč. Cene grobarin smo primorani uskladiti z dvigom cen komunalnih storitev. Predlagano je povišanje cen grobarin in ostalih storitev za 20%. Branka Kralja se pooblašča za pripravo novega cenika grobarin in objavo le tega na spletni strani in mrliški vežici.

**Svet KS Bučna vas zvišuje ceno grobarin za 20%.**

**Sklep je bil soglasno sprejet.**

**K 6. Točki**

**Glasilo Krožišče**

Predsednik KS Bučna vas je podal pobudo, da tudi letos pripravimo in izdamo glasilo Krožišče, kot je to praksa zadnja leta. Ker je turistično športno društvo Bezgavec vseskozi zelo aktivno vključeno v pripravo glasila je bil na sejo povabljen tudi predsednik društva Peter Košak, ki je povedal nekaj besed o glasilu in sprejel vlogo odgovornega urednika. Pri pripravi vsebin glasila sodelujeta svet KS Bučna vas in TŠD Bezgavec. Pričakuje se, da vsak član sveta KS pripravi članek za glasilo.

**Svet KS Bučna vas in TŠD Bezgavec se strinjat s pripravo glasila in predlagata za glavnega urednika Petra Košaka.**

**Sklep je bil soglasno sprejet.**

**K 7. Točki**

**Razno**

Peter Košak (TŠD) je podal predlog o razstavi slik amaterskih slikarjev krajevne skupnosti Bučna vas. Peter Košak preveri možnost razstave slik v trgovskem centru Harvey Norman.

Tomaž Zoran in Peter Kostrevc sta podala informacijo, da komunala Novo mesto še ni pripravila dokumenta o planu komunalne ureditve oz. izgradnji fekalne kanalizacije v naseljih, kjer to še ni urejeno.

Člani krajevne skupnosti so opozorili, da se smetnjake na avtobusnih postajah ne prazni. Tomaž Zoran bo pridobil pisno informacijo o ne-pobiranju smeti s strani komunale Novo mesto. Peter Kostrevc bo podal svetniško vprašanje o čiščenju zabojnikov na avtobusnih postajah izven centra Novega mesta.

Podana je bila pobuda o postavitvi nove postaje za izposojo mestnih koles. Predlagana lokacija postaje je gasilni dom PGD Kamence – Dol. Kamence 3, Novo mesto. Tomaža Zoran preveri možnosti postavitve novega kolesarskega postajališča.

Civilna iniciativa pod vodstvom g. Silva Mesojedec išče primernega naslednika za vodenje. Krajevna skupnost Bučna vas nima kandidata za prevzem vodenja civilne inicative.

Ker ni bilo več razprave, se je predsednik prisotnim zahvalil za sodelovanje in prisotnost na seji ter le-to zaključil ob 21.00 uri.

Zapisal:

Branko Kralj Tomaž Zoran
podpredsednik Sveta KS predsednik Sveta KS